|  |  |
| --- | --- |
|  | O b e c H e ľ p a, 976 68 H e ľ p a  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

**Prevádzkový poriadok**

**zariadenia sociálnych služieb –**

**DENNÝ STACIONÁR**

**Školská 592/5, Heľpa**

Vypracovala: PhDr. Andrea Ďurčová

V Heľpe, dňa: 23.05.2018

**OBSAH**

[1 Úvodné ustanovenia 3](#_Toc428012368)

[1.1 Účel vydania 3](#_Toc428012369)

[2 prevádzka a Vybavenie zariadeniA 3](#_Toc428012370)

[3 PODMIENKY PREVÁDZKY A DODRŽIAVANIE ZÁSAD HYGIENY 4](#_Toc428012371)

[4 SPOLOČNÉ , PRECHODNÉ A ZÁVEREČNÉ USTANOVENIA 5](#_Toc428012372)

[4.1 Záväznosť 5](#_Toc428012373)

[4.2 PLATNOSŤ A ÚČINNOSŤ 5](#_Toc428012374)

[4.3 Zodpovednosť za kontrolu 5](#_Toc428012375)

[4.4 Súvisiace dokumenty a literatúra 5](#_Toc428012376)

# Úvodné ustanovenia

Zariadenia sociálnych služieb – denný stacionár, ul. Školská 592/5, Heľpa je zriadené v súlade so zákonom č. 448/2008 Z. z. v znení neskorších predpisov.

Zriaďovateľ: Obec Heľpa

Sídlo: Farská 588/2, 976 68 Heľpa

Zastúpený: Peter Hyriak

IČO: 00313424

kontakt:    0905651122

## ÚČEL VYDANIA

Tento prevádzkový poriadok určuje základné hygienické a epidemiologické zásady a opatrenia, ktoré je potrebné dodržiavať z hľadiska ochrany zdravia obyvateľov pri využívaní sociálnych služieb poskytovaných prevádzkovateľom tohto zariadenia.

# 2 prevádzka a Vybavenie zariadeniA

V zariadení sa poskytuje sociálna služba občanom, ktorí sú odkázaní na pomoc inej fyzickej osoby a sú odkázaní na sociálnu službu v zariadení len na určitý čas počas dňa. Prevádzka denného stacionára je v pracovných dňoch pondelok až piatok. Ak sa občan dohodne s prevádzkovateľom na poskytovaní sociálnej služby aj mimopracovné dni, môže mu služba byť poskytnutá aj počas mimopracovných dní. Kapacita zariadenia je 18 osôb.

Prevádzka denného stacionára je zriadená v budove na ul. Školská 592/5 v Heľpe v zmysle zmluvy o nájme nebytových priestorov. Zariadenie sa nachádza na prízemí, má samostatný vchod, bezbariérový prístup.

K dispozícii sú 3 miestnosti: oddychová miestnosť, denná miestnosť a kuchynka. V kuchynke je nerezový dvoj drez s teplou a studenou vodou. Personál má k dispozícii svoju dennú miestnosť. Vo vstupnej časti (na chodbe) sú skrine na uloženie vrchného odevu a obuvi podľa potrieb občanov.

Stravovanie je zabezpečené prostredníctvom školskej jedálne Základnej školy Heľpa v súlade s ich prevádzkovým poriadkom. Školská jedáleň sa nachádza priamo v areály, kde je denný stacionár zriadený. Príprava teplých a studených nápojov sa pripraví v kuchynke.

Zariadenia na osobnú hygienu a WC: 1x WC pre mužov s umývadlom s teplou a studenou vodou, 2x WC pre ženy s umývadlom s teplou a studenou, 1x WC pre personál s umývadlom s teplou a studenou vodou, 1x sprchový kút.

Osvetlenie je zabezpečené denným svetlom a elektrickým osvetlením, odvetranie oknami v každej miestnosti. Podlahy sú z materiálov, ktoré sa hygienicky dobre udržiavajú najmä umývaním, z PVC a z keramickej dlažby. Čistiace prostriedky sú skladované samostatne s dostatočným vetraním (okno). Priestory sú vymaľované, spĺňajú hygienickú normu.

Objekt je vybavený funkčnou zdravotechnickou inštaláciou a elektroinštaláciou. Vykurovanie priestorov je teplovodné, vykurovacie telesá sú oceľové radiátory, zdrojom tepla je kotolňa.  Napojenie objektu je na verejný vodovod a kanalizáciu.

Zariadenie je vybavené lekárničkou, ktorá je k dispozícií u zodpovedného pracovníka. Zodpovedný pracovník je povinný pri práci, kedy dochádza ku kontaktu s biologickým materiálom (krv, moč, stolica, zvratky a pod.) používať ochranné rukavice. Evidenciu úrazov a poranení vykonáva zodpovedný zamestnanec.

V objekte je zakázané fajčiť a manipulovať s otvoreným ohňom v zmysle platnej legislatívy.

**Úmrtie klienta:** Poskytovateľ sociálnej služby v zariadení sociálnych služieb s celoročným pobytom je podľa zákona č. 131/2010 Z.z. o pohrebníctve povinný:

* ponechať mŕtve telo po dobu dvoch hodín od úmrtia na lôžku,
* oznámiť bezodkladne úmrtie osoby blízkej osobe mŕtveho; ak takých osôb niet, úmrtie sa oznamuje obci príslušnej podľa miesta trvalého pobytu; ak nemožno zistiť miesto trvalého pobytu mŕtveho, úmrtie sa oznamuje obci, v ktorej došlo k úmrtiu,
* viesť záznam o oznámení úmrtia blízkej osobe alebo obci podľa prílohy č. 1,
* vydať bezodkladne ľudské pozostatky obstarávateľovi pohrebu alebo ním poverenej pohrebnej službe,
* viesť záznam o odovzdaní ľudských pozostatkov podľa prílohy č. 2,
* zabezpečiť, aby sa v zariadení sociálnych služieb a v ich areáloch neponúkali, nepropagovali a neposkytovali informácie o pohrebných službách

# 3 PODMIENKY PREVÁDZKY A DODRŽIAVANIE ZÁSAD HYGIENY

Za organizáciu práce v kuchyni, udržiavanie poriadku v zariadení zodpovedá pracovník.

Harmonogram upratovania:

Jednotlivé miestnosti: denná miestnosť, oddychová miestnosť, miestnosť pre personál sa denne zmýva podlaha čistiacimi dezinfekčnými prostriedkami, dezinfikujú sa kľučky na dverách, utiera prach. Okná sa umývajú 1 x štvrťročne.

Zariadenia na osobnú hygienu a WC: sa denne umývajú čistiacimi dezinfekčnými prostriedkami vrátane podlahy a dverí.

Kuchynka: denne sa umýva dlážka, kuchynský drez dezinfekčnými čistiacimi prostriedkami.

Prístupová chodba a spoločné priestory sa umývajú denne dezinfekčnými prostriedkami.

Nádoby na odpadky (smetný kôš) je súčasťou príslušenstva kuchynky, sú vyprázdňované a čistené denne. Následne je odpad z nich likvidovaný v zmysle uzavretej zmluvy o odvoze tuhého komunálneho odpadu.

Deratizácia pri výskyte živočíšnych škodcov – hmyz, hlodavce a pod. sa v spolupráci s odborne spôsobilými osobami, ktoré majú na túto činnosť oprávnenie podľa predpisov. Všetky priestory, v ktorých sa dezinsekcia a deratizácia vykonáva ako aj priestory, v ktorých bola ukončená, budú označené. Uvedené sa bude konať v spoluprácu s prenajímateľom priestorov.

Frekvencia stanovenia alergénov roztočov sa určuje na základe fyzickej životnosti lôžok a lôžkovín a používania matracových chráničov najmenej jedenkrát za päť rokov pri lôžkach a lôžkovinách starších ako desať rokov.

# SPOLOČNÉ , PRECHODNÉ A ZÁVEREČNÉ USTANOVENIA

## Záväznosť

Tento poriadok je záväzný pre všetkých klientov, ktorým sa poskytuje sociálna služba v zariadení a  pre zamestnancov.

## PLATNOSŤ A ÚČINNOSŤ

Dokument je platný dátumom vydania. Účinnosť nadobúda 1.1.2019.

## Zodpovednosť za kontrolu

Kontrolu dodržiavania ustanovení tohto poriadku vykonávajú zodpovedná vedúca Denného stacionára a príslušní zamestnanci.

## Súvisiace dokumenty a literatúra

Zákon č.448/2008 Z. z. o sociálnych službách o zmene a doplnení zákona č.445/1991 Zb. o živnostenskom podnikaní ( živnostenský zákon ) v znení neskorších predpisov

Zákon č. 355/2007 Z. z. o ochrane, podpore a rozvoji verejného zdravia

Zákon č.213/1997 Z. z. o neziskových organizáciách poskytujúcich všeobecne prospešné služby